Fil 3:21 Ons verwag Christus vanuit die hemel. Ons kyk ook met ons hart boontoe. Die aarde en wat op die aarde is, kan vir ons nie regtig toekoms gee nie. As jy na die lewe op hierdie wêreld kyk, sien 'n mens die swakheid, die pyn, die hartseer en op die ou end die dood. Somtyds sien 'n mens hoe sterk hierdie gerigtheid op die aarde is. 'n Voorbeeld daarvan is wat hier in Nederland oor die "voltooide lewe" gesê word. 'n Mens sou die moontlikheid moet hê om as hy vind dat die lewe voltooi is self te besluit om te kan sterf. Die eerste voorstel was om dit vir mense wat ouer as 75 is moontlik te maak. Nou word al gesê dat as jy jonger is dit ook volgens die wet moontlik sou moet wees. Mense begin zo dink as hulle nie meer raaksien dat hulle die lewe van die Skepper gekry het nie. Dit gaan gebeur as mense nie meer die werklikheid sien dat jou lewe nie by die dood op aarde ophou nie. Mense sien nie meer raak dat ek na my sterwe voor die HERE kom en staan. Dat enige mens na sy of haar afsterwe bly bestaan of daar waar die ellende net groter word of by die HERe waar jy vanweë Christus se werk al die ellende agter jou kan laat. Hoe goed is dit om, ook as die lewe swaar geword het, te mag weet dat jy deur die geloof in Christus eendag selfs 'n liggaam ontvang waaruit enige pyn en swakheid vir altyd verdwyn het. Wie sy lewe in God se hande lê en by Christus vergifnis soek het regtig 'n goue toekoms. Christus beloof die gelowiges nie goue berge nie maar 'n toekoms die Hy ook regtig gee. Nog mooier as ons ons nou kan inbeeld.